NaiveNeuron/SloPal huggingface dataset:
Mikuš, Jozef, poslanec NR SR (2014-04-02):
Ďakujem pekne. Vážená pani predsedajúca, milé kolegyne, vážení kolegovia, Výbor Národnej rady Slovenskej republiky pre hospodárske záležitosti ma uznesením č. 278 určil za spravodajcu k návrhu poslancov Národnej rady Slovenskej republiky Alojza Přidala a Alojza Hlinu na vydanie zákona, ktorým sa mení zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov, ktorú máme pod tlačou 939. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona a o súlade s Ústavou Slovenskej republiky a ostatnými všeobecne záväznými právnymi predpismi ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou návrhu je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 3. marca 2014 č. 934 a podľa § 71 rokovacieho poriadku Národnej rady navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady pre hospodárske záležitosti. Za gestorský výbor navrhujem výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pani podpredsedníčka, prosím, otvorte rozpravu.
Kremský, Peter, poslanec NR SR (2022-02-03):
Ďakujem všetkým za túto diskusiu. K tomu návrhu pána poslanca Drdula možno len toľko, že je to určite jedna alternatíva, takže predpokladám, že o jedenástej sa bude o tom hlasovať. Pokiaľ nie je nejaká nádej, že by vlastne tento návrh mal podporu hlasovaním, tak som ochotný súhlasiť s tým, aby sa to vrátilo na prepracovanie, a budem otvárať diskusiu s ostatnými poslaneckými klubmi tak, aby sme tento návrh upravili tak, aby som ho mohol vlastne v dohľadnej dobe podať opäť. Ďakujem veľmi pekne.
Heger, Eduard, podpredseda vlády a minister financií SR (2020-11-04):
Ďakujem veľmi pekne, pán podpredseda. Kolegyne, kolegovia, opäť vlastne vládny návrh zákona, ktorým sa transponujú právne predpisy Európskej únie, ktorými sa v súčasnosti v praxi používaný administratívny papierový systém na kontrolu prepravy zdanených alkoholických nápojov medzi členskými štátmi Európskej únie transformuje na elektronický. 	Umožňuje sa oslobodenie výživových doplnkov s obsahom liehu, ak sú predávané v spotrebiteľskom balení s objemom najviac do 0,1, 0,15 litra, od spotrebnej dane. Návrh zákona zároveň obsahuje úpravy vyplývajúce z poznatkov správcu dane pri výkone daňového dozoru v praxi, zamerané na zjednodušenie podnikateľskej činnosti daňových subjektov, a to napríklad zavádzajú sa elektronické procesy v užívateľských podnikoch, ktoré používajú alkoholický nápoj oslobodený od spotrebnej dane. Eliminuje sa povinnosť predkladať písomné potvrdenie, ktorými už správca dane disponuje z iného zdroja. Uvedenými zmenami ministerstvo financií smeruje k zníženiu administratívnej záťaže daňových subjektov a minimalizácii daňových únikov. Ešte jedna dôležitá zmienka. V tomto zákone, ste postrehli, že vlastne chceli sme zrušiť vlastne súkromnú výrobu destilátu v tzv. tých domácich páleniciach, ktoré tu boli teda schválené za minulého, za minulé volebné obdobie predchádzajúcou vládou, pretože nám hrozil infringement z európskej, z Európskej komisie. Však komunikovali sme s Európskou komisiou a keďže od budúceho roka, od 1. 1. 2022 má prísť do platnosti európska smernica, ktorá umožní aj vlastne takéto súkromné pálenice popri pestovateľských páleniciach a popri klasickej výrobe liehu, tak môžme od tohto bodu upustiť, pretože počas tohto, budúceho roka by teda nepristúpila k infringementu z dôvodu toho, že už od 1. 1. 2022 bude vlastne platiť tá smernica a v tom prípade tento zákon bude v súlade so smernicou, kde bude potrebné tento zákon z hľadiska tej súkromnej, súkromného pálenia ešte doladiť budúci rok. Sú tam nejaké nedostatky, ktoré bude treba dočistiť, ale tým pádom by sme vlastne v druhom čítaní túto časť vypustili s tým, že budeme čakať na to, kým to, kým tá smernica príde do platnosti, a zatiaľ ten rok, myslím, že aj Európska komisia bude akceptovať to, že takýto zákon máme v platnosti, hoci za normálnych okolností by voči nám spustili infringement. Takže to len dávam na vedomie, že by potom sa to, či už na výbore by som požiadal kolegov poslancov a poslankyne, alebo v pléne by sa toto eliminovalo. Takže ďakujem veľmi pekne za pozornosť a prosím o podporu. Ďakujem.
Grendel, Gábor, podpredseda NR SR (2021-07-23):
Vážené panie poslankyne, vážení páni poslanci, pokračujeme v popoludňajšom rokovaní prvého dňa 35. schôdze Národnej rady Slovenskej republiky v prerušenej rozprave o vládnom návrhu... teda pardon, o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 o ochrane, podpore a rozvoji verejného zdravia (tlač 613). Prosím pána ministra zdravotníctva Vladimíra Lengvarského, aby zaujal miesto určené pre navrhovateľov a spravodajcu z výboru pre zdravotníctvo pána Mareka Šefčíka, aby takisto zaujal miesto určené pre spravodajcov. Obidvaja páni sú už tu. Do rozpravy je ako jediný ústne prihlásený pán poslanec Stanislav Mizík. Ešte skôr, ako mu dám slovo, vidím procedurálne návrhy, takže ako prvý pán poslanec Susko. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 613.)
Mihál, Jozef, poslanec NR SR (2012-08-09):
Áno, ďakujem. Teda ja sa snažím vyznať z tých pozmeňujúcich a doplňujúcich návrhov, ktoré predkladáte, pán kolega Pollák, spolu s ostatnými členmi vášho poslaneckého klubu. A teraz teda naozaj neviem, ako hlasovať a ako vôbec postupovať, keď napríklad vaša kolegyňa pani podpredsedníčka parlamentu Erika Jurinová je podpísaná pod pozmeňujúcim návrhom, ktorým sa nejakým spôsobom mení § 4 ods. 1 zákona, a zároveň je podpísaná pod týmto pozmeňujúcim návrhom, ktorý ste práve teraz predniesli, kde sa takisto mení § 4 ods. 1 zákona, ale nejako inak. A potom tu ešte máme ďalší pozmeňujúci návrh, ktorý, predpokladám, prednesie zrejme pán kolega Viskupič, ktorý zas nejakým iným spôsobom mení § 4 ods. 1 a 2. Takže toto tu smrdí nejakým legislatívnym zmätkom. A neviem, neviem, ako sa z toho dostaneme. Zrejme bude musieť pán kolega Hlina využiť tretie čítanie na to, aby nás potom na to upozornil a dal tu všetky veci do poriadku. Takže snáď to nejako vyriešime.
Hlina, Alojz, poslanec NR SR (2012-06-19):
Ďakujem veľmi pekne. Tak prípadne mi pomôžte, lebo fakt som tu nováčik. Pre mňa, za mňa, nech sa to volá aj memorandum. Len výsledok nech je taký, nech pán minister vnútra prednesie správu v pléne pre poslancov a občiansku verejnosť a verejnosť na Slovensku, aký je stav vyšetrovania kauzy Gorila.
P. Paška, predseda NR SR: (2006-08-02):
Pán poslanec Ďuračka.
Grendel, Gábor, podpredseda NR SR (2022-02-15):
(Zaznievanie gongu.) Vážené panie poslankyne, vážení páni poslanci, pokračujeme v popoludňajšom rokovaní ôsmeho dňa 55. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona o zmene a doplnení niektorých zákonov v súvislosti s novými sídlami a obvodmi okresných súdov , tlač 849. Prosím pani ministerku spravodlivosti Máriu Kolíkovú, aby zaujala miesto určené pre navrhovateľov a spravodajcu z ústavnoprávneho výboru pána poslanca Lukáša Kyselicu, aby zaujal miesto určené pre spravodajcov. Ďalším v poradí z ústne prihlásených rečníkov do rozpravy je pán poslanec Vladimír Faič. Pripraví sa pán poslanec Milan Kuriak.
Galko, Ľubomír, poslanec NR SR (2013-12-18):
Ďakujem pekne. Vážený pán predseda, vážený navrhovateľ, kolegyne, kolegovia, len veľmi krátko. Trošku netradične začnem. Na také porovnanie, keď sme tu prejednávali zákon o potravinách, si pamätám, že som ministrovi Jahnátkovi vyčítal to, že na jednej strane šermuje vysokými pokutami, ale na druhej strane nemám informáciu o tom, že by niekomu trebárs zatvoril prevádzku. Alebo som mu odporúčal, aby vstúpil do Trestného poriadku a dal alebo inicioval stíhanie podnikateľa za všeobecné ohrozenie v prípade, že k takémuto niečomu dôjde, miesto tých PR aktivít, ktoré predvádza na tlačovkách. Chcem, preto to hovorím, lebo chcem oceniť z tohto miesta, že poslanec Hlina navrhuje v Občianskom zákonníku, alebo teda definuje úžeru a že chce pri tomto zneplatniť aj existujúce zmluvy. Oceňujem, že takýto návrh predložil, ale na druhej strane chcem dodať, že som prekvapený trochu, alebo teda podstatne dosť prekvapený, že s týmto neprišla doteraz vláda, pretože je to vláda istôt a v prvom rade, a povedzme si to otvorene, sú to jej voliči, ktorých sa to týka, sú to jej voliči, ktorí sú najčastejšie oklamaní, a sú to jej voliči, ktorí sa nebránia z jednoduchého dôvodu, lebo sa brániť nevedia častokrát. Aj takýto, aj takúto podobu môže mať vytriezvenie z istôt. Zároveň s uspokojením konštatujem aj to, že navrhovateľ chce riešiť aj stav aj doteraz platných zmlúv teda, že po prijatí tohto zákona by existujúce zmluvy stratili platnosť, pridám sa k tomu, čo povedal kolega Procházka, že tie veci, ktoré sú tam možno diskutabilné, je možné v druhom, alebo teda je, je určite možné v druhom čítaní odstrániť. Chcem oznámiť z tohto miesta, že poslanci za stranu SaS tento zákon vítame a že ho podporíme. A na záver ešte jedno zamyslenie, že častokrát si hovorím, že či má vôbec zmysel predkladať tu z pozície opozície nejaké zákony, keď smeráci aj tak na 99 % odmietnu práve preto, že sú z opozície, avšak oni tie zákony neskôr preberajú. Prehlásia ich za svoje, niekedy ich trošku upravia, niekedy ich predložia v takej istej podobe, nestalo sa to len jedenkrát, že tak spravili, a preto si myslím, že aj táto iniciatíva má zmysel a má zmysel aj to, aby kolega Hlina aj takúto iniciatívu vyvinul aj opakovane v prípade, že, teda už nie dnes, ale na tom januárovom hlasovaní nebude úspešný. Ďakujem za pozornosť.
Grendel, Gábor, podpredseda NR SR (2021-11-11):
Prezentujme sa a hlasujme. (Ruch v sále.) (Hlasovanie.) Prítomných 115 poslancov, za 83, proti 20, zdržalo sa 10, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní, preto pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Nech sa páči, pani spravodajkyňa.
P. Paška, predseda NR SR: (2008-05-21):
(Hlasovanie.) 142 prítomných, všetci boli za. Konštatujem, že sme návrh schválili.
Hrušovský, Pavol, predseda NR SR (2011-12-08):
Hlasujeme. (Hlasovanie.) 147 prítomných, 146 za návrh, 1 sa zdržal. Národná rada návrh ústavného zákona o rozpočtovej zodpovednosti schválila. Poprosím pána poslanca Faiča, aby z poverenia výboru pre verejnú správu a regionálny rozvoj predložil Národnej rade návrh uznesenia k návrhu výboru na prijatie uznesenia k žiadosti o vykonanie komplexného auditu verejnej správy. Nech sa páči, pán poslanec. (Hlasovanie o návrhu Výboru Národnej rady Slovenskej republiky pre verejnú správu a regionálny rozvoj na prijatie uznesenia Národnej rady Slovenskej republiky k žiadosti o vykonanie komplexného auditu verejnej správy , tlač 568.)
Danko, Andrej, predseda NR SR (2017-12-05):
Ďakujem. Pán poslanec Fecko.
J. Laššáková, poslankyňa: (2007-06-28):
Ďalej by som chcela doplniť pána predsedu, keď hovoril o flexibilite pracovnej sily. Myslím si, že novela Zákonníka práce vracia späť dohodu o pracovnej činnosti, zavádza nový inštitút telepráce a zlepšuje a skvalitňuje podmienky aj pre domácich pracovníkov. Sú to všetko inštitúty, ktoré sa naozaj môžu využívať na to, aby sa ten pracovný trh spružnil. Takže znova musím povedať, že Smer – Sociálna demokracia vidí tento Zákonník práce ako moderný Zákonník práce, Zákonník práce obdobný v krajinách Európskej únie, do ktorej patríme. Ďakujem.
P. Hrušovský, predseda NR SR: (2004-03-05):
M. Beňová, poslankyňa: Ďakujem veľmi pekne, aj keď som teda potom preskočila na tej tabuli, ale chcela by som len veľmi krátko, ja som pôvodne nechcela vôbec k tomuto návrhu vystupovať, pretože mňa osobne tento návrh vôbec neteší napriek tomu, že som žena, ale dovolím si - keďže pán poslanec Heriban sa tu pokúsil o také veľmi emotívne vystúpenie - aspoň pán názorov. Pán poslanec, váš návrh vôbec nerieši sociálne a ekonomické zrovnoprávnenie žien, rovnako nerieši rovnoprávne zastúpenie žien vo vláde. Nerieši ani prijímanie takých zákonov, ktoré by ekonomické a sociálne postavenie žien v spoločnosti zlepšili, nakoľko hlasovanie je o politických prioritách jednotlivých strán a hnutí, a nie o tom, či som žena alebo muž. Takisto nerieši váš návrh rovnosť vo výške mzdy ani v počtoch zamestnancov v štátnej správe. Hovorím len o tých konkrétnych veciach, ktoré ste vo svojom vystúpení uviedli. Kolegyne a kolegovia, chcem povedať, že ako žena sa cítim absolútne rovnocenná s mojimi mužskými kolegami v tejto snemovni. Nemám pocit, že keď sa s nejakým mužom rozprávam, posudzuje moje názory preto, že som žena, a ak prichádza aj k nejakým kontroverzným situáciám, je to preto, že naše názory sú proste odlišné a vôbec nezávisia od nášho pohlavia. Ja sa necítim dokonca ani ako nejaký chránený živočíšny druh, ktorému treba vytvárať nejaké špeciálne podmienky v zákone, a myslím si, že množstva žien sa prijatie takéhoto návrhu veľmi dotkne, pretože prijatím takéhoto návrhu povieme veľmi jasne: ženy sú slabšie a vytvorme im špeciálny zákon, ako by sme im mohli pomáhať. Ja osobne teda s takýmto návrhom zákona nesúhlasím a to už nespomínam také veci, že žien je v slovenskej spoločnosti viac ako 50%, tak potom prečo, pán poslanec, váš návrh hovorí o každom treťom kandidátovi na kandidátke. Ale celkom principiálne nesúhlasím s tým, aby zo mňa ako zo ženy robil niekto zákonnú kvótu. (Potlesk.)
P. Hrušovský, predseda NR SR: (2003-10-21):
J. Malchárek, poslanec: O bode 9 hlasovať s odporúčaním neschváliť.
Kotleba, Marian, poslanec NR SR (2020-07-10):
Vážený pán poslanec Čepček, ja sa vám chcem naozaj úprimne poďakovať a viete za čo? Za to, že ste vo svojom príspevku úplne jasne a bez nejakých servítok pomenovali tie nedokonalosti súčasného nastavenia toho systému, nazvem to, že povoľovania alebo obmedzovania hazardu. Že aké to je v podstate, aké to je postavené úplne na tenkom ľade a že mnohokrát tí ľudia aj samotní tí poslanci, ktorí by aj chceli, tak vlastne nič v tom súkolesí, nič nezmôžu. Nič nezmôžu. A ja som váš prejav práve vnímal ako také volanie po tom, aby toto bol naozaj len taký prvý krôčik, prvý, ja to nazvem, prvý nesmelý krôčik v boji alebo v skutočnom boji proti hazardu. V skutočnom boji. A vidíte, že v podstate v tomto pléne v tomto volebnom období sa tu zišla naozaj zaujímavá zostava poslancov a poslankýň a je tu obrovská príležitosť s tým naozaj zakročiť. Vykrútiť, vykrútiť tomu hazardu krk. Medzi nami v našom klube budete mať určite podporu. A aby neboli pochybnosti, my aj tento prvý krôčik určite podporíme, kolegyne, kolegovia z vládnej koalície, ale vnímame ho skutočne len ako taký nesmelý začiatok. To, že ho kritizujeme, neberte tak, že ho nepodporíme, lebo podporujeme každú aktivitu, tak ako pri obmedzení potratov, tak aj pri obmedzení hazardu, lebo je to rovnaké zlo. Ale pri týchto nesmelých začiatkoch to nesmie skončiť, lebo to bude obrovsky premrhaná príležitosť. Čiže, pán poslanec Čepček, ďakujem aj kvôli tomu, že ste vlastne poslancom koaličným, o to väčší význam a váhu mal hlas tento váš pri tomto vystúpení. A v najlepšej viere, kolegyne, kolegovia, chcem veriť a dúfať, že toto je len začiatok. Ďakujem pekne.
Pellegrini, Peter, predseda NR SR (2023-11-22):
Pán predseda výboru Gašpar.
Vaľová, Jana, poslankyňa NR SR (2022-04-28):
Moment, pán podpredseda.
Hlina, Alojz, poslanec NR SR (2014-02-06):
Tak choďte na pivo. Ja čakám na vášho premiéra. Vy si choďte na pivo.
Hrnčiar, Andrej, podpredseda NR SR (2016-09-13):
S reakciami na faktické poznámky pán poslanec Laurenčík.
Pellegrini, Peter, predseda NR SR (2015-03-18):
Pani poslankyňa Šípošová.
Grendel, Gábor, podpredseda NR SR (2022-10-06):
Ďakujeme. Ďalšiu otázku položil pán poslanec Miloš Svrček ministrovi školstva, vedy, výskumu a športu Jánovi Horeckému a otázka znie: „Žiaci slovenských základných škôl trávia na telesnej výchove najmenej času z vyučovania spomedzi krajín V4. Slovensko zaostáva aj za priemerom krajín OECD. Dôvodom je výrazný investičný dlh do športovej infraštruktúry škôl, celkové neprehľadné a roztrieštené financovanie športu, ale aj nedostatok kvalifikovaných pedagógov. Vyplýva to zo zistení Najvyššieho kontrolného úradu Slovenskej republiky. Akým spôsobom ide riešiť danú situáciu rezort školstva?“
Mikuš, Jozef, poslanec NR SR (2013-10-29):
Pán predseda, dajte hlasovať o zákone ako celku.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 145 poslancov, za 84, proti 21, zdržalo sa 40 poslancov. Konštatujem, že sme v treťom čítaní . Pýtam sa, či sa hlási niekto do rozpravy v rámci tretieho čítania. Nie. Vyhlasujem rozpravu za skončenú.
Blanár, Juraj, podpredseda NR SR (2022-05-25):
Pán kolega Fecko, môžete reagovať na faktickú poznámku.
Viskupič, Marián, poslanec NR SR (2023-06-14):
Ďakujem pekne za slovo. Pán kolega Marek, ja sa budem venovať len jednej veci. Povedal si, že Igor Matovič s Marekom Krajčím sa snažili zapchávať diery vo financovaní zdravotníctva. No realita bola niečo úplne iné. Nezmyselné plošné testovanie, stovky miliónov za samotné testy, za celé obslužné výkony, nasadenie armády, neskutočné zapojenie samospráv, týždne a teda vždy týždeň nezmyselných zákazov a potom stretávka celého národa na testovaní, proste nie. Toto, toto diery v zdravotníctve nezapchávalo. Toto boli stovky miliónov, ktoré boli neefektívne vynaložené. Proste jednoducho ten výsledok práce je skôr ten, ale teraz už celkový, že teda to zdravotníctvo sa len posunulo za čias teda vašich bližšie a bližšie ku kolapsu. No a, Marek, keď hovoríš o transparentnosti a boji proti korupcii, tlieskam, súhlasím, presne tak, len možno by bolo dobré začať od seba. Možno by bolo dobré, keby aj OĽANO na svojom transparentom predvolebnom účte zverejňovalo skutočné výdavky a teda ukazovalo tú transparentnosť fakt že od seba. Ďakujem pekne.
Laššáková, Jana, podpredsedníčka NR SR (2012-09-27):
Je všeobecný súhlas, aby sme? (Reakcie z pléna.) Áno? (Reakcie z pléna.) Požiadali predkladatelia, budeme zajtra o tomto, o týchto troch návrhoch hlasovať. Takže pokračujeme. Pán Poliačik ma upozornil, vyhlásila som, vyhlasujem rozpravu za skončenú v predchádzajúcom bode a prerušujem rokovanie o týchto bodoch programu a pokračujeme v prerušenom rokovaní hlasovaním o návrhu zahraničného výboru na prijatie Vyhlásenia Národnej rady k parlamentným voľbách v Bielorusku, tlač 231. Prosím predsedu zahraničného výboru, poslanca Františka Šebeja, aby uviedol hlasovanie o návrhu uznesenia. Nech sa páči, pán predseda výboru. (Hlasovanie o návrhu Zahraničného výboru Národnej rady Slovenskej republiky na prijatie Vyhlásenia Národnej rady Slovenskej republiky k parlamentným voľbám v Bielorusku , tlač 231.)
Kažimír, Peter, podpredseda vlády a minister financií SR (2012-06-26):
Dámy a páni, dovoľujem si vám predložiť návrh na vyslovenie súhlasu Národnej rady Slovenskej republiky so zmenami Dohody o založení Európskej banky pre obnovu a rozvoj. Európska rada a skupina G8 požiadali Európsku banku pre obnovu a rozvoj, aby v reakcii na aktuálnu situáciu v arabskom svete, na tzv. arabskú jar, kde prebiehajú sociálne, ekonomické a politické zmeny, rozšírila svoj geografický rozsah svojho pôsobenia o oblasť južného a východného Stredozemia, pričom v súčasnosti ide o konkrétne krajiny, ako je Maroko, Egypt, Tunisko a Jordánsko. Aby mohla Európska banka pre obnovu a rozvoj realizovať svoju činnosť v tomto regióne, sú potrebné zmeny dohody o založení tejto banky. Konkrétne sú potrebné zmeny článkov 1 a 18, ktoré boli schválené radou guvernérov tejto banky. Hlavným cieľom zmeny čl. 1 je umožniť Európskej banke pre obnovu a rozvoj vykonávať operácie v krajinách južného a východného Stredozemia a význam čl. 18 je umožniť využívanie špeciálnych fondov na tento účel. Európska banka pre obnovu a rozvoj požiadala všetkých svojich členov o vyslovenie súhlasu s navrhovanými zmenami čl. 1 a 18 formou vyhlásenia o prijatí týchto zmien. Vzhľadom na to, že zakladajúca zmluva o Európskej banke pre obnovu a rozvoj je podľa čl. 7 ods. 4 Ústavy Slovenskej republiky medzinárodnou zmluvou, z ktorej vzniká Slovenskej republike členstvo v medzinárodných organizáciách, je potrebné, aby s týmito zmenami vyslovila súhlas aj Národná rada Slovenskej republiky a aby následne boli ratifikované prezidentom Slovenskej republiky. Súčasne je potrebné, aby Národná rada rozhodla, že zmeny majú prednosť pred zákonmi podľa čl. 7 ods. 5 Ústavy Slovenskej republiky. Na vykonanie týchto zmien nie je potrebný zákon a nemajú ani dopad na verejné financie. Týmto vám odporúčam, aby Národná rada vyslovila súhlas so zmenami dohody o založení Európskej banky pre obnovu a rozvoj. Ďakujem.
Viskupič, Jozef, poslanec NR SR (2015-05-05):
Širšie úvody majú svoje obete, riziká. Takže skúsim odpovedať k zákonu. Rozumiem, že tebe vadí ten taký metternichovský, zákonnícky, ako si to spomínal, spôsob nastavenia. A ja som položil otázku, že teda čo bude krokom B. Príde k racionalizácii a, vnímajúc presne to, že predpokladám, že sa to v dôvodovej správe nebude môcť overiť, lebo to má politické náklady, lebo ak má prísť, tak to, predpokladám, že bude znamenať menej pracovných miest, resp. nejaké prepúšťanie a podobne. A preto sa to pýtam, pretože debata o efektivite a reálnom fungovaní NOC-iek, odkedy som ja poslancom, ešte aj za Radičovej vlády, je otvorená a má to svojich zástancov a svojich kritikov a možnože dostaneme odpoveď. K druhej časti alebo faktická poznámka pána Mikloška. Prišlo asi k nepochopeniu. Ja som hovoril o tom, že ja sa celkom aj stotožňujem s náhľadom pána ministra, ktorý prezentoval v relácii HVRN ohľadom, prečo, prečo financujeme od ’49. roku platy duchovných, a to je, že cirkvi vykonávajú mnohé bohumilé činnosti. Kdežto zástupca katolíckej cirkvi sa mu snažil vysvetliť to, že nie je to tak. Vy si odplácate, vy ako štát si odplácate to, že ste 40 rokov vy ako štát perzekvovali cirkevných hodnostárov, a tu nastal spor a pre mňa to bol prekvapivý moment, s dokončením dvoch momentov vatikánskych zmlúv nejaké iné fórum.
Laššáková, Jana, podpredsedníčka NR SR (2012-08-02):
Pán poslanec Brocka.
Žiga, Peter, poslanec NR SR (2020-04-02):
Ďakujem pekne, pán predseda. Dávam procedurálny návrh, aby Národná rada svojím uznesením požiadala o vystúpenie predsedu vlády Slovenskej republiky pred plénom Národnej rady, aby sa vyjadril k blackoutu s príslušnými analýzami a dopadmi, s termínom bezodkladne. Ďakujem pekne. Svoj dôvod, á, svoj návrh odôvodňujem tým, že na jednej strane považujem vyjadrenia pána predsedu vlády, pokiaľ nie sú odôvodnené, za šírenie poplašnej správy. A druhý dôvod, nie som si istý, že či vie presne, o čom hovorí, keď hovorí o blackoute. Pretože blackout znamená, že vypneme elektrárne a plynárne a nebude plynúť a fungovať zásobovanie elektrickou energiou. Takže bol by som rád, aby sme sa uzniesli na tom, aby nám prišiel vysvetliť svoje dôvody, prečo šíri poplašnú správu. (Potlesk.)
Pellegrini, Peter, podpredseda NR SR (2020-04-28):
Ďalší v rozprave, pán poslanec Suja, nech sa páči.
Paška, Pavol, predseda NR SR (2014-07-04):
Pán poslanec Kollár, chcete reagovať? Nie. Teraz dávam možnosť prihlásiť sa do rozpravy ústne. (Reakcia z pléna.) Mali ste, pán poslanec Hlina? Zapnite, prosím vás, pána poslanca, len asi sa zrejme budete musieť zaregistrovať.
Blanár, Juraj, podpredseda NR SR (2023-03-15):
Skončili ste? Takže to bolo posledné vystúpenie pána poslanca Šefčíka ako spravodajcu, ktorý predniesol ešte opravujúci pozmeňujúci návrh, ktorý predtým predniesol pán poslanec Szőllős. Týmto vyhlasujem rozpravu za skončenú. Chcem sa spýtať pána navrhovateľa, či má záujem záverečné slovo. Nie. Pán spravodajca, môžete ohlásiť termín hlasovania.
Figeľ, Ján, podpredseda NR SR (2014-03-27):
No takže teraz Jozef Mikuš, nech sa páči. (Hlasy v pléne.) Odkážem vedeniu parlamentu, aby analyzovalo situáciu a zaoberalo sa podnetmi.
P. Hrušovský, predseda NR SR: (2003-04-10):
(Hlasovanie.) Prítomných je 136 poslancov, za 124, proti 11, nehlasoval 1. Konštatujem, že Národná rada Slovenskej republiky vyslovila súhlas Národnej rady Slovenskej republiky s prístupom Slovenskej republiky k Severoatlantickej zmluve. (Potlesk.) Ďakujem pánovi ministrovi, pánovi spoločnému spravodajcovi, pánovi premiérovi, pánovi ministrovi obrany a všetkým, ktorí aktívne boli prítomní pri prerokúvaní tohto bodu programu, aj za prácu, ktorú doteraz v prospech vstupu Slovenskej republiky ako plnoprávneho členstva v Severoatlantickej aliancii urobili. Panie poslankyne, páni poslanci, budeme pokračovať v rokovaní 10. schôdze Národnej rady prerušeným bodom programu správa o činnosti prokuratúry Slovenskej republiky za rok 2002 a jej poznatkoch o porušovaní zákonov . Prosím teraz pána generálneho prokurátora, aby zaujal miesto pre navrhovateľov, pána poslanca Madeja miesto pre spravodajcov a pána poslanca Fica, aby pokračoval vo svojom vystúpení v rozprave, ktoré včera o 19.00 hodine prerušil s tým, že dnes pri pokračovaní o tomto bode programu svoje vystúpenie a stanovisko prezentuje. Nech sa páči, pán poslanec Fico, máte slovo. Prosím páni poslankyňu Beňovú, aby netelefonovala v rokovacej sále. Pán poslanec Fico. Pán poslanec, máte slovo.
Viskupič, Jozef, poslanec NR SR (2016-06-07):
Ďakujem. Pán minister, podľa mňa som čakal v tom hodinovom prejave, že sa dozviem, či pán Bašternák je tvoj kamarát alebo nie je. Či je to váš človek alebo nie a poskytneš dostatočné informácie na to, že ľuďom vysvetlíš, prečo by si mal zostať vo funkcii ministra vnútra. Nuž nestalo sa. Ale stali sa iné zaujímavé veci, ktoré si hovoril a jedna z nich bola vyzývanie na podávanie trestných oznámení. A aj po tejto debate, aj po tom, akým spôsobom polícia funguje, ja mám totižto pocit pri týchto výzvach zrovna z tvojich úst, že podávať trestné oznámenia znamená, aby ste Kaliňákovi poslali informácie, koho má, ak sa to dotkne špičiek SMER-u, koho má prepustiť, prípadne po kom má ísť, hlavne toho oznamovateľa a koho má kryť. Čiže pre mňa je absolútne falošná výzva, keď hovoríš o tom, že mali prísť a byť podané trestné oznámenia. Navyše ty ako právnik musíš vedieť, že polícia v prípade podozrenia z trestnej činnosti koná aj ex offo. A druhá poznámka. Podľa mňa už prestáva zaberať, keď v jednom kuse hovoríš tak, ako od Adama, že čo tá, kto bol kedy súčasťou akej vlády a podobne a kedy Lipšic nekonal a kedy mal konať ako minister taký a taký, pretože máš vo vláde napríklad pani Žitňanskú. Čiže keď pán Lipšic nekonal, pani Žitňanská konala? Proste skúste už prestať s týmito obvineniami, že čo, kedy, aká vláda. Teraz sa zaoberáme tým, či premiér naozaj býva v byte... (Prerušenie vystúpenia časomerom.)
Krúpa, Juraj, poslanec NR SR (2022-12-06):
Ďakujem veľmi pekne. Dovolím si informovať členov branno-bezpečnostného výboru, že máme, máme rokovanie výboru 13.15 h ako vždy v tej rovnakej miestnosti.
Bugár, Béla, podpredseda NR SR (2019-05-15):
Prezentujme sa a hlasujme. (Hlasovanie.) Prítomných 139, za 63, proti 9, zdržalo sa 67 poslancov. Návrh nebol schválený. Prosím znovu pani poslankyňu Bašistovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení Zákonník práce, tlač 1444. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov , tlač 1444.)
Mezenská, Helena, poslankyňa NR SR (2013-12-13):
... reagovala a nepovedala svoj konkrétny postreh k tomu, čoho som svedkom. Tieto žabomyšie vojny o slovíčka sú naozaj z môjho pohľadu škandalózne. (Reakcie z pléna.) Tak ako my, za škandalózne považujem to... (Prerušenie vystúpenia predsedajúcim.)
Blanár, Juraj, podpredseda NR SR (2021-06-17):
Pán poslanec Stanislav Mizík, nech sa páči.
Šutaj Eštok, Matúš, minister vnútra SR (2024-06-20):
Zabezpečím.
Viskupič, Jozef, poslanec NR SR (2012-08-06):
Ďakujem. Voľne nadviažem. Takisto som si všimol moment, ktorý bol kritizovaný mohutne – obmedzenie diskusie. Obmedzenie diskusie nám chýba. Skrátené legislatívne konanie predpokladá obmedzenie diskusie, pretože skracuje procesy a nie je možnosť sa tvorby legislatívy zúčastniť ad jedna, všetkými zainteresovanými, v tomto prípade dokonca aj na úrovni vlády, kedy nebol prepis zverejnený v registri právnych prepisov a tak ďalej. Tieto argumenty už všetky zazneli a jeden z najdôležitejších je práve z pozície opozičného poslanca – obmedzenie diskusie nad takým dôležitým zákonom, najdôležitejšia časť vášho vystúpenia, pán poslanec Frešo. Zároveň som si všimol počas reakcií na vás, že je tam časomiera z horného rohu opozičných poslancov. Pán poslanec Blaha, ktorý sa vždy veľmi rozčúli nad tým, akým spôsobom a ako dlho niektorí poslanci rozprávajú, ja si myslím, že hodina a sedem minút bol dostatočný priestor na to, aby ste niekoľkokrát mohli zhighlightovať to, čo znamená skrátenie a obmedzenie diskusie o takom dôležitom zákone. A jeden moment, ktorý mne chýbal a nebol dostatočne povedaný, znamená, že 80 percent s príjmom do výšky priemernej mzdy, na týchto dopadnú tieto opatrenia najviac a vláda im zoberie 66 percent z ich úspor. To bol jeden z dôležitých momentov vystúpení. Ďakujem.
Slota, Ján, poslanec NR SR (2011-09-14):
Pani predsedníčka slovenskej vlády, ja to zvlášť zdôrazňujem slovenskej vlády, pani premiérka, pretože ste tu hovorila, že máte „svoju vládu“, máte „svojich poslancov“, chvalabohu, že ste nepovedala, že máte tu „svoj štát“. Pretože vy tento štát ste nikdy nechcela, to je po prvé. Bohužiaľ, ste premiérka, to proste takto vyšlo vo voľbách, ale to neznamená, že máte absolútnu podporu, samozrejme, občanov Slovenskej republiky. Keď zoberieme len absolútne čísla, tak táto vláda má podporu možno slabú štvrtinu, štvrtinu občanov Slovenskej republiky, i keď sa niektorí ministri tu  nafukujú, ako keby boli páni bohovia na zemeguli a nielen na Slovensku. Viete ja, je mi veľmi smutno, že v tom podklade, ktorý sme dali na vaše odvolanie, nezaznel aj argument Slovenskej národnej strany, že čo je najnebezpečnejšie pre Slovensko. To je to, jak bagatelizuje táto vláda radikalizmus, ktorý je v Maďarskej republike. A čo nám vadí a čo nám maximálne vadí, to je to, jak bagatelizuje táto vláda tento problém a jak úzko spolupracuje s ľuďmi z Maďarska, ale aj s politickými stranami, maďarskými politickými stranami na Slovensku. To je podstatné pre Slovenskú národnú stranu. Viete, keď si zoberieme, že pán Orbán si doslovne a do písmena robí posmech z nášho ministra zahraničných vecí, keď si doslovne a do písmena robí posmech z predsedníčky vlády Slovenskej republiky a z celej vlády, prijímajú sa zákony, ktoré jednoznačne... (Prerušenie vystúpenia časomerom.)
Poliačik, Martin, poslanec NR SR (2016-10-25):
Ďakujem, pán predsedajúci. Keďže výbor pre nezlučiteľnosť funkcií minulý týždeň neprerokoval všetky body tejto schôdze a bol prerušený, tak bude pokračovať dnes dvanásť tridsať v zasadačke výboru dole pod Parlamentkou. Ďakujem.
Hambálek, Augustín, poslanec NR SR (2022-03-24):
Ďakujem za slovo. Vážený pán predsedajúci, vážená pani kolegyňa, kolegovia, dovoľte, aby som v súlade s § 73 zákona o rokovacom poriadku ako určený spravodajca k návrhu uvedeného zákona predložil informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre sociálne veci a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Ďakujem, pán predsedajúci, skončil som, otvorte, prosím, rozpravu.
Mikolaj, Ján, poslanec NR SR (2011-09-07):
Pán poslanec Beblavý, ale veď ten osobný príplatok je v rukách riaditeľov škôl. Kto iný ako riaditeľ školy môže ohodnotiť pedagogický výkon? Ale povedzme to, kto mu v rámci mimopedagogických činností najviac pomáha. Pokiaľ mám vedomosti, tak viem, že to môže byť niekedy až do úrovne 8 až 11 %. Čiže to sme do systému nedávali z toho dôvodu, aby túto kompetenciu, ktorá riaditeľom škôl patrí, vedeli takýmto spôsobom ohodnotiť. Pokiaľ ide o pedagogický výkon, ten je takisto v súčasnom zákone, v súčasnom modeli. A kredity za napísanie učebnice sa prideľujú. Ale práve v tomto zákone je uvedené, že sa nemusia prideliť, že riaditeľ školy má právo kredity neprideliť len za tú učebnicu, ktorá je napísaná, povedzme, nebude využívaná v jeho škole alebo v jeho triede. Ale proste má kompetenciu kredity neprideliť. To považujeme za chybu. No a pokiaľ ide o súkromné školy. Veď my máme predsa v zákone napísané, že všetky školy sú rovnocenné, štátne školy, verejné školy, cirkevné školy a súkromné školy sú rovnocenné. Nevidím dôvod, prečo by sme súkromným školám mali dávať niečo iné, experimentálne alebo ja neviem aké, vyhýbam sa slovu kvalitnejšie. Nevidím tu najmenší dôvod na to. Pokiaľ chcú robiť experimenty, sú projekty, môžu sa prihlásiť do projektov. A to sa aj deje. A v rámci projektov si môžu získať finančné prostriedky. Pokiaľ ide o platy v týchto školách. Veď majú 100-percentnú štátnu dotáciu. To znamená, že akonáhle berú súkromné školy štátnu dotáciu, musia mať rovnaké pravidlá pre mzdy, ako ich majú verejné vysoké školy, pretože je to jediné korektné. Nemôže mať iný typ školy z tých istých peňazí inú výšky platu. Prečo by ju mal mať? Na to je kreditový systém, ktorý môže tieto... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-09-14):
Otváram teraz možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Neprihlásil sa nikto. Týmto vyhlasujem všeobecnú rozpravu za skončenú. Pýtam sa, pán navrhovateľ, je niečo, čo chcete dodať? Pán spravodajca? Nie. Prerušujem rokovanie o tomto bode programu. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 90/2016 Z. z. o úveroch na bývanie a o zmene a doplnení niektorých zákonov v znení neskorších predpisov . Návrh zákona je uverejnený ako tlač 1101. Návrh na jeho pridelenie na prerokovanie výborom je v rozhodnutí pod č. 1154. Opäť dávam slovo pánovi poslancovi Hegerovi ako predkladateľovi, aby predmetný návrh zákona uviedol.
B. Bugár, podpredseda NR SR: (2003-10-30):
Pán poslanec Šimko, ešte predtým procedurálny návrh. Faktická poznámka. Iné tlačidlo, ale, nech sa páči, máte faktickú, ale neviem na čo. Rozprava sa skončila. Môžete mať procedurálny.
Hrnčiar, Andrej, podpredseda NR SR (2019-03-27):
Pán poslanec Budaj.
Muňko, Dušan, poslanec NR SR (2022-02-23):
Pán poslanec, k veci ste vôbec nič nehovorili, ale to nie je teraz, každé vaše vystúpenie je šaškáreň a ja by som vás, viete, na to, neviem, ako pozerajú ľudia, ale iste vás pozerajú a vy si vytvárate mienku o vás a vytvárate si mienku aj o OĽANO. Takže preto aj tie percentá idú dole. A druhá vec, to, čo ste tu všetko dneska povyvádzali a čo stále vyvádzate, to nie je hoden slovenského poslanca. Ak si myslíte, že takýmto vystupovaním zmeníte, nič nezmeníte, naopak, stratíte sa v dejinách Slovenska
Danko, Andrej, podpredseda NR SR (2023-11-21):
Ďakujem. Tri faktické. Pán poslanec Baláž.
M. Dzurinda, predseda vlády SR: (2003-05-22):
Takže, pozrite sa, ak máte dobrý nápad, tak ho pošepkajte, len aby to nebolo kostrbaté a drahšie a menej efektívne, ako je súčasný stav. Nemyslím si, že nás vytrhnú úrady. Nemyslím si, že v Starej Ľubovni alebo v Spišskej Novej Vsi, alebo vo Svidníku, alebo v Snine, alebo v Sobranciach, alebo v Michalovciach čakajú na úrad. Ale myslím si, že čakajú na lepšiu infraštruktúru, že čakajú na lepšie vodovody, na čistejšiu vodu, na viac kanalizácií a na nové investície. Som si absolútne istý, že na toto čakajú tí ľudia, lebo tam často cestujem. Čiže robme všetko na to, aby mali lepšiu infraštruktúru, aby mali lepšie podmienky, aby sme investície vo výraznejšej miere ako dosiaľ mohli tam dotiahnuť, aj keď tendencia je dobrá, pán poslanec. Bol som nedávno v Poprade, v Matejovciach, Whirpool ide takmer zdvojnásobiť. Je tu primátor mesta. Mesto nedávno prijímalo vážne opatrenia, aby to tak mohlo byť. V Spišskej Novej Vsi je Embraco, rovnako idú znásobiť investície. Noví investori prišli do Krompách, noví investori prichádzajú do Lipian v Prešovskom okrese, v Sabinovskom okrese, aby ma tam nevypískali. Skrátka, tá tendencia je pozitívna, len jej treba pomôcť aj novými nástrojmi, ktoré dnes dostávame do rúk, o ktorých som sa zmienil, povedzme, v oblasti tých nových povstupových nástrojov.
Pčolinský, Peter, podpredseda NR SR (2023-01-24):
S ďalšou faktickou pán navrhovateľ Svrček.
Zajac, Peter, poslanec NR SR (2011-07-06):
Vážený pán predseda, v rozprave vystúpil jeden poslanec, nebol predložený žiadny pozmeňovací návrh. Pán predseda, dajte, prosím, hlasovať o návrhu uznesenia, ktorý pripravil gestorský výbor a ktorý je priložený v tlači 390a.
Šebej, František, poslanec NR SR (2014-03-18):
Ďakujem, pán predseda. Kolegovia, kolegyne, dámy a páni, ja sa na rozdiel od mojich predrečníkov nebudem venovať tomu, čo hovoria alebo nehovoria slovenskí politici, hoci by sa to dalo komentovať, ale chcem sa venovať tomu, čo v tomto okamihu považujem za strašne dôležité. Chcem sa venovať komentovaniu toho, čo sa vlastne na východ od nás deje a ako to interpretovať, pretože si myslím, že to je dôležité aj pre nás, pre našu bezpečnosť. Chcem sa k vám prihovoriť ako jeden z toho menšieho počtu ľudí, ktorí sa zobudili 21. augusta 1968, a keď vyšli z domu, uvideli ruské tanky. Tie ruské tanky boli neoznačené. Mali cez seba iba taký biely pruh. Prišli ako banditi a prišli v takej presile, že aj keby naša armáda bola chcela vzdorovať, bolo by to úplne márne. Prišli v obrovskej presile a prišli zo všetkých strán a prišli v noci. A údajne tiež prišli chrániť záujmy nie ruskej menšiny v tomto prípade, ale ruského impéria skrytého pod hlavičkou socializmus. (Reakcia z pléna.) A tiež boli pozvaní. Považujem za potrebné povedať, že sledujúc to, čo sa deje na východ od nás, tak sa mi ten pocit z 21. augusta 1968 vrátil. Vrátil sa mi v plnej sile, pretože je dôkazom toho (ruch v sále), je dôkazom toho, že... (Reakcie z pléna.) Poprosím pána predsedu... (Prerušenie vystúpenia predsedajúcim.)
S. Janiš, poslanec: (2004-03-03):
Konštatujem, že uvedený návrh spĺňa z formálnoprávnej stránky náležitosti uvedené v rokovacom poriadku Národnej rady. Zo znenia tohto návrhu je zrejmý účel navrhovanej úpravy. Návrh zákona obsahuje doložku zlučiteľnosti s právom Európskych spoločenstiev a Európskej únie. Odporúčam, aby sa Národná rada uzniesla v zmysle rokovacieho poriadku, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu a výbor pre hospodárstvo, privatizácie a podnikanie. A súčasne navrhujem, aby gestorský výbor bol výbor pre hospodárstvo, privatizáciu a podnikanie. Ďalej odporúčam, aby výbory predmetný návrh zákona prerokovali v druhom čítaní vo výboroch do 23. apríla tohto roku a v gestorskom výbore do 30. apríla tohto roku. Pán predsedajúci, otvorte, prosím, rozpravu.
Grendel, Gábor, podpredseda NR SR (2023-02-16):
Pán poslanec Ondrej Ďurica.
Laurenčík, Milan, podpredseda NR SR (2022-05-03):
Pán poslanec Dušan Muňko.
Bugár, Béla, podpredseda NR SR (2017-10-10):
Pán poslanec Klus.
P. Hrušovský, predseda NR SR: (2003-02-25):
Otváram rozpravu o tomto bode programu. Konštatujem, že do rozpravy som nedostal žiadne písomné prihlášky. Preto sa pýtam prítomných pánov poslancov, či sa chce vyjadriť v rámci rozpravy niekto ústne. Nie je to tak, preto vyhlasujem rozpravu o tomto bode programu za skončenú. Chcem navrhnúť jeden procedurálny návrh, páni poslanci. Pán podpredseda vlády a minister spravodlivosti je predkladateľom ešte jedného návrhu z poverenia vlády Slovenskej republiky. Keby sme teraz prerušili rokovanie o tomto bode programu, pristúpili k rokovaniu o ďalšom bode programu, ktorého je predkladateľom, a po prerokovaní tohto návrhu hlasovali o obidvoch samostatne, keď sa skončí rozprava. Je všeobecný súhlas? Ďakujem pekne. Prerušujem rokovanie. Ďakujem, pán spravodajca. Teraz pristúpime k rokovaniu o vládnom návrhu zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov a o zmene a doplnení niektorých zákonov, ktorý prerokúvame ako tlač 151. Prosím teraz, aby z poverenia vlády Slovenskej republiky predmetný návrh zákona odôvodnil podpredseda vlády a minister spravodlivosti. Nech sa páči, máte slovo.
Paška, Pavol, predseda NR SR (2013-09-11):
(Hlasovanie.) 142 prítomných, 131 za, 10 sa zdržalo, 1 nehlasoval. Návrh sme pridelili výborom a určili lehotu na prerokovanie. Pani poslankyňa Nachtmannová uvedie v prvom čítaní hlasovanie o vládnom návrhu zákona č. 185 o stimuloch pre výskum a vývoj. Je to tlač 618. (Hlasovanie o vládnom návrhu zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov v znení neskorších predpisov , tlač 618.)
Blanár, Juraj, podpredseda NR SR (2020-12-03):
Na vaše vystúpenie dve faktické poznámky. Pán poslanec Kondrót je ako prvý.
Bugár, Béla, podpredseda NR SR (2018-02-02):
Ďalej v rozprave za klub OĽANO vystúpi pán poslanec Marosz.
Kollár, Boris, predseda NR SR (2021-05-27):
Ďakujem. Pán poslanec Kuffa, máte pravdu, že najviac ľudí na Slovensku umiera nie na COVID, ale na srdcovo-cievne choroby, na onkologické a onkologickí pacienti. To máte absolútnu pravdu. Do 40 %, neviem, koľko je teraz aktuálne číslo, ale myslím, že do 40 % máme odvrátiteľné úmrtia a je to pozostatok zlého zdravotníctva po minulých vládach. A môžem konštatovať, že sme jedni z najhorších v Európskej únii na odvrátiteľné úmrtia. A máte aj pravdu aj v tom, že polovička z tých dvadsiatich, z tých 40 %, teda 20 % je prevencia. Pokiaľ by sme mali lepšiu prevenciu, tak vieme 20 %, čiže 50 % odvrátiteľných úmrtí zachrániť. Druhých 50 % je zlá diagnostika, zlá liečba, prípadne zlé podmienky v nemocniciach a tak ďalej alebo chyba lekára. To znamená, že v tomto absolútne s tým s vami súhlasím, že na toto by sme sa mali tiež pozrieť. Teraz sme sa veľmi fokusovali na COVID, ale najväčší problém máme, ako hovoríte, onkopacienti a srdcovo-cievne. A, pán poslanec Erik Tomáš, ja neviem, dúfam, že žijete na Slovensku a že ste neboli len na dovolenke, lebo naozaj keby ste tu fungovali, tak viete, že v septembri ešte pandémia nebola. Samozrejme, že sa tá nábehová krivka rozbiehala, ale ak by ste sa stretli s nejakou objektivitou niekedy, tak by ste nám naozaj museli dať za pravdu všetkým, že vrcholilo to, začalo to vrcholiť v decembri a vrchol bol niekedy február. Tak tie čísla boli najhoršie – február, marec a potom to začalo klesať. Však vtedy sme boli v jednu malú chvíľu úplne na špičke v najťažšom postihu COVID-u na počet, myslím, že stotisíc obyvateľov sme mali najviac úmrtí a tak ďalej. Takže nie, nehovorili ste v tomto pravdu. Keby ste boli objektívny, tak nám to dáte za pravdu, že to išlo až v decembri. Ďakujem.
Paška, Pavol, predseda NR SR (2012-07-31):
Pán poslanec Viskupič.
M. Číž, podpredseda NR SR: (2008-12-04):
Teraz dávam slovo spoločnému spravodajcu členovi výboru pre hospodársku politiku pánovi poslancovi Petrovi Pelegrinimu. Bude nás informovať o prerokovaní návrhu vo výbore.
Kozelová, Monika, poslankyňa NR SR (2021-02-04):
Nie, vy ma totiž nepočúvate. Takže ja pevne verím, že vás naozaj vypočujú a že skutočne nebude na tom koncovom užívateľovi visieť to, čo sa snaží pán minister svojím zákonom dosiahnuť, aby sa znížila dépeháčka. Ja chápem aj rozumiem tomu, že je to dôležité a hlavne pre tie staršie ročníky, ale možno by bolo fajn pozrieť sa na to, v akom stave je naša ekonomika a či na to máme. Takže ďakujem. Ale súhlasím úplne.
Hort, Milan, podpredseda NR SR (2011-03-23):
Ďakujem pekne. Otváram všeobecnú rozpravu. Nedostal som žiadnu písomnú prihlášku, a preto sa pýtam, kto sa do rozpravy k tomuto návrhu skupiny poslancov hlási ústne. Nikto. Pán poslanec Faič? Pán poslanec, nech sa páči, ako jediný. Uzatváram možnosť prihlásiť sa do rozpravy ústne.
Dostál, Ondrej, poslanec NR SR (2019-04-03):
Porovnávať Európsku úniu a Sovietsky zväz je neadekvátne, neprimerané a nezodpovedajúce skutočnosti. Právo Európskej únie má prednosť pred právom členských krajín. Vyplýva to z povahy Európskej únie, vyplýva to z ustálenej judikatúry Súdneho dvora Európskej únie a je to súčasťou vyhlásenia o prednosti, ktoré bolo prijaté, myslím, pri Lisabonskej zmluve. Môžete to navrhnúť, samozrejme, ale ak chcete navrhnúť, aby právo Európskej únie nemalo prednosť pred právom členských krajín, tak mali by ste navrhnúť vystúpenie z Európskej únie. Lebo nijako inak také spoločenstvo ako Európska únia nemôže fungovať, ako to, že sú zadefinované nejaké kompetencie. V rámci tých kompetencií časť kompetencií vykonávajú členské štáty, časť vykonávajú orgány Európskej únie, na veľmi veľkú časť tých rozhodnutí naďalej platí konsenzuálne rozhodovanie, ale keď sú tam tie rozhodnutia prijaté, keď Európska únia vydá nejaký právne záväzný akt, tak musí byť právne záväzný. Čiže je to nepoctivé z vašej strany. Nemá zmysel vypúšťať to zo slovenskej ústavy. Aj keby sme to vypustili zo slovenskej ústavy, tak to bude naďalej platiť. Bude to platiť preto, lebo to vyplýva z nášho členstva v Európskej únii. A pokiaľ chceme byť členskou krajinou Európskej únie, tak to musíme rešpektovať. Ja za seba hovorím, že chcem, aby Slovensko aj naďalej bolo členskou krajinou Európskej únie, lebo je to v životnom záujme Slovenskej republiky. A v takom prípade to musíme rešpektovať. Čiže navrhnite vystúpenie z Európskej únie, nie vypustenie toho článku zo slovenskej ústavy.
V. Veteška, podpredseda NR SR: (2004-09-10):
Ováram rozpravu. Písomné prihlášky som nedostal žiadne. Prosím, kto sa ústne hlási do rozpravy o tomto bode programu? Nikto. Končím možnosti podania ďalších prihlášok do rozpravy, vyhlasujem rozpravu za skončenú a prerušujem rokovanie o tomto bode programu. Ďalším bodom je druhé čítanie o návrhu poslanca Národnej rady Slovenskej republiky Igora Šulaja na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov . Návrh zákona ste dostali pred prvým čítaním ako tlač 727 a spoločnú správu výborov máte ako tlač 727a. Dávam slovo pánovi poslancovi Šulajovi, aby návrh zákona odôvodnil.
Saloň, Marián, poslanec NR SR (2010-12-15):
Ďakujem pekne. Pán predseda, v rozprave nevystúpil žiaden poslanec. Prosím vás, dajte hlasovať o návrhu uznesenia, tak ako bolo predložené plénu.
Mihalik, Marcel, poslanec NR SR (2023-03-21):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.